Gjykata e Pakistanit miraton zhvillimin e hetimeve për një memorandum sekret
Memorandumi i pasigluar kërkon ndihmë nga SHBA për të parandaluar një grusht shteti nga ushtria pakistaneze
Gjykata e Lartë i ka dhënë urdhër komisionit të përmbushë hetimet brenda 4 javësh. Komisionit i është dhënë detyra për të identifikuar origjinën, vërtetësinë dhe synimin e memorandumit të pasigluar, që thuhet se iu dërgua në maj Admiralit Mike Mullen, në atë kohë zyrtari më i lartë ushtarak amerikan. Qeveria e kundështon idenë e një hetimi juridik paralel, duke këmbëngulur se një komision parlamentar ka hapur hetime mbi këtë memorandum. Ka zëra se dokumenti sekret ishte hartuar nga ish-ambasadori pakistanez Husain Hakanni me mbështetjen e udhëheqjes civile për të parandaluar një grusht shteti pas vrasjes së bin Ladenit. Një jurist i njohur pakistanez, Asama Jehangir, i cili përfaqëson zotin Hakani në këtë çështje, kritikoi vendimin e gjykatës duke thënë se do të minojë përpjekjet për nxitjen e demokracisë në vend. Zoti Jehangir thotë se pas vendimit të Gjykatës së Lartë, qeveria civile është bërë vegël në duart e ushtrisë në Pakistan. Megjithatë, kryeprokurori Anwar ul-Hak i hodhi poshtë kritikat: Zoti Hakani u detyrua të japë dorëheqjen si ambasador pas skandalit me memorandumin, megjithëse i ka hedhur poshtë akuzat. Por gjenerali pakistanez Ashfak Pervez Kayani, i cili mohon të ketë pasur plane për rrëzimin e qeverisë civile, këmbëngul se memorandumi ekziston dhe duhet të hetohet. Ai e përshkruan dokumentin si një përpjekje e pasuksesshme për të minuar sigurinë kombëtare të Pakistanit. Gazeta botoi të dhëna mbi ekzistencën dhe hollësi nga përmbajtja e dokumentit sekret në tetor.